О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 449
от 02.03.2021 г.
За прекратяване на съсобственост чрез покупко – продажба на частта от недвижим имот – частна общинска собственост
На основание чл.21 ал.1 т.8 и ал.2 от ЗМСМА, чл.36 ал.1 т.2 от ЗОС, чл.73 т.3 от Наредба №8 за общинското имущество на територията на община Перник, Доклад за експертна оценка от оценител, отговарящ на изискванията на Закона за независимите оценители

ОБЩИНСКИ СЪВЕТ РЕШИ: 

Приема представената пазарна оценка за левовата равностойност в размер на 1768 лв. /хиляда седемстотин шестдесет и осем лева/ без ДДС и 20% ДДС в размер на 353.60 лв. /триста петдесет и три лева и шестдесет стотинки/ или обща сума в размер на 2121.60лв. /две хиляди сто двадесет и един лева и шестдесет стотинки/ и дава съгласие да се прекрати съсобствеността, като се продаде частта на Община Перник на Таня Владимирова, а именно: 34/796 /тридесет и четири върху седемстотин деветдесет и шест идеални части/ от УПИ I-876 /урегулиран поземлен имот първи с планоснимачен номер осемстотин седемдесет и шест/ в квартал 32“а“/232 /тридесет и две „а“/двеста тридесет и две/, целият с площ от 796 кв.м/седемстотин деветдесет и шест квадратни метра/ по регулационния план на с. Рударци, утвърден със Заповед № III-234/09.04.1976г. на Кмета на община Перник,  при граници и съседи на урегулирания поземления имот  по скица: от север – край на регулация, от изток – край на регулация, югоизток – край на регулация, югозапад: улица с о.т.456-468, северозапад – край на регулация, за който е съставен АОС №14319/10.02.2021 г., утвърден от Кмета на Община Перник.

Възлага на Кмета на Община Перник да издаде Заповед за прекратяване на съсобственост и да сключи договор за прекратяване на съсобственост на основание чл.36, ал.1, т.2 от ЗОС, чл.73, т.3 от Наредба №8 за общинското имущество на територията на община Перник, на основание чл.8, ал2 от ЗОС.

Решението е прието на заседание на Общинския съвет, проведено на 02.03.2021г., Протокол № 3 т.26 от дневния ред и е подпечатано с официалния печат на Общинския съвет.
ПРЕДСЕДАТЕЛ:
 /Д. КОЛЕВ/

